钦定古今图书集成/明伦汇编/氏族典/第178卷 > 田祯
## 钦定古今图书集成/明伦汇编/氏族典/第178卷 > 田祯

按《济南府志》：“祯字世隆，利津人。弘治己酉举人，任陕
西邠州学正。丁母忧，服阕，当改除，邠举人刘澄宁奏
乞复除原任。居九载，升庆阳府教授。会正德改元，纂
修《实录》事竣，聘主江西丁卯乡试。寻升国子监助教，
转兴府右长史。以礼事王，正己不阿。会藩属郡王薨，
无嫡嗣，庶子争立，府僚受贿，依违莫决。比祯至，即启”
王会议，乃扬言曰：“袭封有成宪，岂容强争。此事若差，
关系纲常。”众官相视愕然，即如议具奏，遂定封焉。以
子侍御封奉政大夫。